**טקס יום הזיכרון לחללי צהל ונפגעי פעולות האיבה**

היום, ד' באייר התשפ"ג יום הזיכרון ה- 75 לחללי צה"ל ולחללי פעולות האיבה.

ברגעים אלה מתאסף עם ישראל כולו, מרכין ראש ומתייחד עם מתיו, אשר נפלו חלל. היום, נאמץ כולנו אל ליבנו את המשפחה הגדולה הזו, משפחת השכול, שכאבה כה רב, ויחד עימם ננצור את זכר יקיריהם.

הקהל מתבקש לעמוד על רגליו להורדת הדגל לחצי התורן.

[מנגינה בזמן הורדת התורן]

מיד תישמע הצפירה, הקהל מתבקש להמשיך לעמוד.

צפירה בת שתי דקות.

לקריאת תפילת יזכור הקהל מתבקש להמשיך לעמוד.

אני מתכבד להזמין את \_\_\_\_\_\_\_\_\_\_\_\_ להקראת תפילת יזכור.

יִזְכֹּר עָם יִשְׂרָאֵל אֶת בָּנָיו וּבְנוֹתָיו הַנֶּאֱמָנִים וְהָאַמִּיצִים,

חַיָּלֵי צְבָא-הַהֲגָנָה לְיִשׂרָאֵל,

וְכָל לוֹחֲמֵי הַמַּחְתָּרוֹת וַחֲטִיבוֹת הַלּוֹחֲמִים בְּמַעַרְכוֹת הָעָם,

וְאַנְשֵי קְהִילוֹת הַמּוֹדִיעִין, הַבִּטָּחוֹן, הַמִּשְׁטָרָה וְשֵׁרוּת בָּתֵּי הַסֹּהַר,

אֲשֶׁר חֵרְפוּ נַפְשָׁם בַּמִלְחָמָה עַל תְּקוּמַת יִשְׂרָאֵל,

וְכָל מִי שֶׁנִּרְצְחוּ בָּאָרֶץ וּמִחוּצָה לָהּ בִּידֵי מְרָצְחִים מֵאִרְגּוּנֵי הָטֶּרוֹר.

יִזְכֹּר יִשׂרָאֵל וְיִתְבָּרַך בְּזַרְעוֹ וְיֶאֱבַל עַל זִיו הָעֲלוּמִים

וְחֶמְדַת הַגְּבוּרָה וּקְדֻשָׁת הָרָצוֹן וּמְסִירוּת הַנֶּפֶש

שֶׁל הַנִּסְפִּים בַּמַּעֲרָכָה הַכְּבֵדָה.

יִהְיוּ חַלְלֵי מַעַ‏רְכוֹת‏‏‏ יִשְׂרָאֵל עֲטוּרֵי הַנִּצָּחוֹן

חֲתוּמִים בְּלֵב יִשְֹרָאֵל לְדוֹר דּוֹר.

הקהל מתבקש לשבת.

קינת דוד: [תלמיד]

וַיְקֹנֵן דָּוִד אֶת הַקִּינָה הַזֹּאת, עַל שָׁאוּל וְעַל יְהוֹנָתָן בְּנוֹ. וַיֹּאמֶר, לְלַמֵּד בְּנֵי-יְהוּדָה קָשֶׁת, הִנֵּה כְתוּבָה עַל-סֵפֶר הַיָּשָׁר. הַצְּבִי יִשְׂרָאֵל, עַל-בָּמוֹתֶיךָ חָלָל: אֵיךְ נָפְלוּ גִבּוֹרִים. אַל תַּגִּידוּ בְגַת, אַל תְּבַשְּׂרוּ בְּחוּצֹת אַשְׁקְלוֹן: פֶּן-תִּשְׂמַחְנָה בְּנוֹת פְּלִשְׁתִּים, פֶּן-תַּעֲלֹזְנָה בְּנוֹת הָעֲרֵלִים. הָרֵי בַגִּלְבֹּעַ, אַל-טַל וְאַל-מָטָר עֲלֵיכֶם - וּשְׂדֵי תְרוּמֹת: כִּי שָׁם נִגְעַל מָגֵן גִּבּוֹרִים - מָגֵן שָׁאוּל, בְּלִי מָשִׁיחַ בַּשָּׁמֶן. מִדַּם חֲלָלִים, מֵחֵלֶב גִּבּוֹרִים - קֶשֶׁת יְהוֹנָתָן, לֹא נָשׂוֹג אָחוֹר; וְחֶרֶב שָׁאוּל, לֹא תָשׁוּב רֵיקָם. שָׁאוּל וִיהוֹנָתָן, הַנֶּאֱהָבִים וְהַנְּעִימִם בְּחַיֵּיהֶם, וּבְמוֹתָם לֹא נִפְרָדוּ; מִנְּשָׁרִים קַלּוּ, מֵאֲרָיוֹת גָּבֵרוּ. בְּנוֹת יִשְׂרָאֵל - אֶל-שָׁאוּל בְּכֶינָה; הַמַּלְבִּשְׁכֶם שָׁנִי עִם-עֲדָנִים, הַמַּעֲלֶה עֲדִי זָהָב עַל לְבוּשְׁכֶן. אֵיךְ נָפְלוּ גִבֹּרִים, בְּתוֹךְ הַמִּלְחָמָה - יְהוֹנָתָן, עַל-בָּמוֹתֶיךָ חָלָל. צַר לִי עָלֶיךָ, אָחִי יְהוֹנָתָן - נָעַמְתָּ לִּי מְאֹד; נִפְלְאַתָה אַהֲבָתְךָ לִי, מֵאַהֲבַת נָשִׁים. אֵיךְ נָפְלוּ גִבּוֹרִים, וַיֹּאבְדוּ כְּלֵי מִלְחָמָה.

אני מתכבד להזמין את מנהלת בית הספר, \_\_\_\_\_\_\_\_ לשאת דברים.

מה אברך

[לרקע השיר נכנסים ילדים ותולים בגדים על מתלה כביסה, בסוף מדים]

קריין: במשך כל שנות קיומה של מדינת ישראל ,נאספו טקסטים רבים שכתבו חיילים שנפלו במערכות ישראל וע"י אזרחים שנהרגו בפעולות טרור. בטקס זה ננסה ולו במעט להביא את קולם המקורי של הנופלים. ננציח את סיפוריהם אך במידה מסוימת נחיה אותם מחדש.

1. ראובן פולטי [תלמיד מציג תמונה שלו]

*וכשהלילה תם והשמש מאירה*

*התדעי אמא מה לעינינו נראה?*

*.עצים סביב, רמי צמרת אך חרוכי גזע*

*בתים גדולים סביב אך הרוסים הם דהויי צבע*

*מהלך על הריסות אני, אמא*

*ותאמיני לי אין כאן שום אגס ואין כאן פרח.*

*לא גיבורים אנחנו כי מלאכתנו שחורה*

*תשקע השמש, תבוא העלטה*

*.ואז ננום בבגדנו במיטה*

*כן אמא, זה חשוב, זה קשה וזה נורא".*

שיר זה נכתב על ידי ראובן פולטי, ראובן נולד ב-1954. הוא היה פעיל בתיאטרון, חובב אמנות וספורטאי מצטיין. הוא עבר בהצלחה את מבחני הקבלה לקומנדו הימי, אבל בסוף הגיע לסיירת אגוז.

כמה שבועות לפני שפרצה מלחמת יום הכיפורים כתב החייל ראובן פוליטי שיר על תחושותיו של חייל בשדה הקרב. במלחמה החליף חבר שהתעכב, ויצא במקומו למארב של סיירת אגוז בעומק השטח הסורי ברמת הגולן ושם נהרג. עידן רייכל הלחין את השיר שנכתב לפני יותר מ-30 שנה

ריקוד

1. איתי שרון

*מאז שעזבת,*

*הזמן עובר לאט.*

*ימים זולגים*

*כמו מבעד לשעון חול*

*ואני חייב להמשיך בחיפוש.*

*.אני לא מפסיק להתגעגע...*

*חושב עליך*

*מנסה ללכת בדרך שלך,*

שהצבת בפניי כשעזבת..."

השיר ברקע

.קטע זה לקוח מהשיר "ניהול העיזבון" שכתב החייל איתי שרון ז"ל. [מציגים תמונה שלו]

איתי נפל ביום רביעי, כ"ט באב תשס"ו 2006.8.23 שישה ימים לפני

יום הולדתו ה -18 . איתי כתב את השיר לזכרו של אביו וכחלק מהתמודדות עם אובדנו של האב, טייס מסוק יסעור בחיל האוויר, שנפל בעת הנחת אבן הגבול האחרונה, גבול השלום שבין ישראל למצרים בחורף 1988.

"אל תחשבי ששכחתי" - גיא ורועי זוארץ שרים לארז שגיא [תמונה ושיר ברקע]

*"אל תחשבי ששכחתי, הכול בסדר, אף פעם לא אשכח אותך, לפעמים קצת קשה לי, לשמור על קשר, אבל תמיד אהיה שלך",*

כך כתב ארז שגיא במכתב ליום הולדתה של אמו, ולא דמיין לעצמו שמילותיו אלו יום אחד יולחנו לכדי שיר. ארז ז"ל, לוחם גדוד שקד בחטיבת גבעתי, נפל במהלך מבצע "צוק איתן" בעודו בן 19 בלבד, ולאחר נפילתו החליטו הוריו להנציחו בשיר. לצורך כך פנו הזוג למלחין תומר הדדי ולכותב יוסי גיספאן, יוצרי השיר "ילד" אשר ליווה אותם לאחר מות בנם, וביקשו מצמד היוצרים לכתוב יצירה אשר תישא את זכרו של ארז.

קריין:

"ואעבור עלייך ואראך, מתבוססת בדמייך, ואומר לך בדמייך חיי, ואומר לך בדמייך חיי".

ספר יחזקאל פרק טז פסוק ו

הערב, לאחר שהשמש תשקע – נקום מן האבל, נלבש חג ונצא לחגוג את עצמאותה של מדינתנו. המעבר מיום הזיכרון ליום העצמאות הוא מעבר חד ביותר. ואף על פי כן ולמרות הכל, ביום זה אנו ממשיכים ,מדגישים ומחזקים את הקשר בינינו לבין ארצנו, הקשר בין הבנים שנפלו על קדושת ה', העם והארץ והקשר החזק שבין אדם לאדמתו. אנחנו מודים לקב"ה, על כל הניסים שעשה עימנו, ועל שזיכה אותנו בשיבתנו לארצנו, ובכינון שלטון יהודי בארץ ישראל.

קריין:

*אָבִינוּ שֶׁבַּשָּׁמַיִם, צוּר יִשְׂרָאֵל וְגוֹאֲלוֹ,*

*בָּרֵךְ אֶת מְדִינַת יִשְׂרָאֵל, רֵאשִׁית צְמִיחַת גְּאֻלָּתֵנוּ.*

*הָגֵן עָלֶיהָ בְּאֶבְרַת חַסְדֶּךָ, וּפְרֹשׂ עָלֶיהָ סֻכַּת שְׁלוֹמֶךָ,*

*וּשְׁלַח אוֹרְךָ וַאֲמִתְּךָ לְרָאשֶׁיהָ, שָׂרֶיהָ וְיוֹעֲצֶיהָ, וְתַקְּנֵם בְּעֵצָה טוֹבָה מִלְּפָנֶיךָ.*

דגלנות

קריין: לשירת התקווה- הקהל מתבקש לעמוד.

התקווה